K O R R A L D U S

Haapsalu			               09. mai 2014 nr 334 

Detailplaneeringu kehtestamine
(Haava tn 7, Haapsalu)

Haapsalu Linnavalitsus algatas  Haava tn 7 kinnistu detailplaneeringu  14.01.2014 korraldusega nr 30. Planeeringu algatamise ettepaneku tegi kinnistu omanik. Planeeritav krunt asub korruselamute ja pereelamutega hoonestatud elamupiirkonnas.  
Planeeringuga nähakse ette jagada 1695m2 suurune Haava tn 7 elamukrunt  kaheks pereelamukrundiks ja määrata planeeritud kruntidele ehitusõigus ning hoonestustingimused. Kummagi krundi hoonestuseks on ette nähtud üks katusekorrusega elamu ja ühekorruseline abihoone, suurim lubatud hoonete alune maa-ala kuni 25% krundi pinnast. Juurdepääsud kruntidele on Haava tänavalt, parkimine omal krundil. 
Kuna detailplaneering on koostatud olemasoleva hoonestuse vahele jääva hoonestatud krundi planeerimiseks (jagataval krundi asub elamu ja kaks kõrvalhoonet), kruntidele kavandatavate ehitiste funktsioon on pereelamud, mille maht ei muuda piirkonna ehituslaadi ega ole vastuolus piirkonna planeerimispõhimõtetega, siis planeerimisseaduse § 22 lg 1 kohaselt on kohalik omavalitsus detailplaneeringu koostamisel loobunud planeerimisseaduse § 12 lg 1 ja §-des 18-21 sätestatud planeeringu vastuvõtmise ja avalikustamise nõuete täitmisest ning asendanud need planeeritava maa-ala ja naaberkinnisasjade omanike kirjalike nõusolekutega. Haava tn 5 ja Nurme tn 12 krundi naaberkinnisasjade omanikud on detailplaneeringule oma kirjaliku nõusoleku andnud. Nõuete kohaselt kooskõlastatud detailplaneering vastab üldplaneeringule. 
Võttes arvesse eelnevat ja juhindudes, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 48 lg 1 p 2, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada  Haava tn 7 krundi detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus jõustub teatavakstegemisest.
5.	Käesoleva korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles
Linnapea  					Erko Kalev
                                                                                                           		Linnasekretär